open-index/open-wikipedia-markdown huggingface dataset:
Beer Adriaanse

**Jacobus Petrus Adriaanse** (algemeen bekend as **Beer Adriaanse**; gebore 20 Mei 1985) is 'n Suid-Afrikaanse akteur, regisseur, draaiboekskrywer, en musikant. Hy word bekend as stigterslid van die Afrikaanse musiekgroep Zinkplaat waarin hy vir 10 jaar lank die tromspeler is. Hy vertolk die rol van Thomas in die komiediereeks *Hotel* (2016–2020) en van Corne Hanekom in die regsdrama *Fynskrif* (2018–2020); beide reekse word op KykNET uitgesaai. Hy is die seun van die skrywer Wilna Adriaanse.

## Vroeë lewe en uitbeelding 
Adriaanse is in Durbanville, Wes-Kaap gebore en woon Laerskool Gene Louw in Durbanville en die hoërskool Paul Roos Gimnasium in Stellenbosch by. Hy verwerf 'n B.A. en B.Phil. in joernalistiek aan die Universiteit van Stellenbosch en 'n M.Phil. in film en media aan die Universiteit van Kaapstad.

## Filmografie 
### Rolprente 
* 2016: *Johnny is nie dood nie*
* 2016: *Vir altyd*
* 2017: *Wonderlus*
* 2018: *Kanarie*
* 2018: *Vir ontbyt*
* 2019: *Chin up!*

### Televisiereekse 
* 2015: *Buurtwag*
* 2016: *Hotel*
* 2018: *Fynskrif*
* 2025: *Niggies*

## Persoonlike lewe 
Adriaanse woon in Kaapstad, Suid-Afrika.

## Verwysings 
## Eksterne skakels 
* 
*
Simeon (dubbelsinnig)

**Simeon** kan verwys na:

* Simeon Jacobs, prokureur-generaal van die Kaapkolonie
* Simeon Hamman, Suid-Afrikaanse musikant
Arlington, Texas

**Arlington** is 'n hoofstad in die Amerikaanse deelstaat Texas, geleë in Tarrant County. Dit is deel van die Middelstedestreek van die Dallas–Fort Worth–Arlington metropolitaanse gebied, ongeveer 19&nbsp;km oos van die middestad van Fort Worth en 32&nbsp;km wes van die middestad van Dallas.

links|duimnael|250x250px|BY&T Stadion – Mei 2009
Volgens die Amerikaanse Sensusburo se skatting het die stad 'n bevolking van byna 379&nbsp;577 aan die einde van 2013 gehad, wat dit die derde grootste munisipaliteit in die metropolitaanse gebied maak. Arlington is die 48ste digsbevolkte stad in die Verenigde State van Amerika en die sewende grootste stad in die deelstaat Texas.

Arlington grens aan Kennedale, Grand Prairie, Mansfield en Fort Worth. Arlington is gestig in 1876 langs die Texas-Pasifiese-spoorlyn. Die stad is genoem na Generaal Robert E. Lee se Arlingtonhuis in Arlington County, Virginië. Arlington het gegroei as 'n katoenboerderysentrum, en is geïnkoropreer op 21 April 1884. Die stad kon spog met lopende water, elektrisiteit, natuurlike gas en telefoondienste teen 1910, asook 'n openbare skoolstelsel. Teen 1925 is die bevolking op 3&nbsp;031 geskat, en dit het aangegroei tot meer as 4&nbsp;000 voor die Tweede Wêreldoorlog.

Grootskaalse industrialisasie het in 1954 gevolg, met die opening van 'n General Motors-monteeraanleg. Die motor en ruimtevaartontwikkeling het die stad een van die land se grootste bevolkingsgroeikoerse tussen 1950 en 1990 besorg. Arlington is een van die "boomburbs", die uiters vinnig-groeiende voorstede van die post-Tweede Wêreldoorlog-era. Die Amerikaanse Sensusburo se bevolkingsyfers vir die stad vertel die storie: 7&nbsp;692 (1950), 90&nbsp;229 (1970), 261&nbsp;721 (1990), 365&nbsp;438 (2010) en byna 374&nbsp;000 teen 2011. Tom Vandergriff het as burgemeester gedien van 1951 tot 1977 gedurende 'n tydperk van sterk ekonomiese ontwikkeling. Die temapark "Six Flags Over Texas" is in 1961 in Arlington geopen.

## Verwysings 
## Eksterne skakels 
*  
*  Amptelike webwerf
Simeon Jacobs

**Simeon Jacobs** (1 Januarie, 1830 - 15 Junie, 1883) was 'n Prokureur-generaal en regter wat gebore is in Engeland. In 1852 word hy tot die *Inner Temple* toegelaat en kom in 1860 onder die beskerming van sir George Grey na die Kaapkolonie. Van 1860 tot 1866 was hy Prokureur-generaal van Brits-Kaffrarië en in laasgenoemde jaar Sollisiteur-generaal van Oos-Kaapland. Hy word toe parlementslid vir Queenstown en in 1874 Prokureur-generaal vir die Kaapkolonie. In 1877 het hy weens swak gesondheid afgetree. In 1880 word hy bevorder tot die Regsbank van die Oostelike Distrikte maar as gevolg van gesondheidsredes is hy kort daarna oorsee en is op 15 Junie 1883 in Engeland oorlede.

## Bronne 
*
Oos-Mebon

Die **Oos-Mebon** (Khmer: ប្រាសាទមេបុណ្យខាងកើត) is ’n 10de-eeuse tempel in Angkor, Kambodja. Dit is tydens die bewind van koning Rajendravarman gebou en staan op ’n kunsmatige eiland in die middel van die nou droë Oos-Baray.

## Beskrywing 
Die Oos-Mebon was gewy aan die Hindoegod Shiva en is gebou ter ere van die koning se ouers. Die ligging van die tempel dui op die Khmer-argitektuur se aandag aan oriëntasie en windrigtings. Dit is gebou op ’n as van noord na suid met Rajendravarman se hooftempel, Pre Rup, sowat 1&nbsp;200&nbsp;m suid daarvan net buite die baray. Dit lê ook op ’n oos-wes-as met die paleistempel Phimeanakas, nog een van Rajendravarman se projekte, sowat 6&nbsp;800&nbsp;m wes daarvan.

Dit het dieselfde styl as Pre Rup; dit het twee omringende mure en drie vlakke. Die boumateriaal sluit in sandsteen, stene, lateriet en pleisterkalk. Heel bo is ’n sentrale toring op ’n vierkantige platform wat omring word deur vier kleiner torings by die platform se hoeke. 

Die beelde by die Oos-Mebon is uiteenlopend en besonders – dit sluit olifante van twee meter hoog by hoeke van die eerste en tweede vlak in. Godsdienstonele sluit in die god Indra op sy olifant met drie koppe, Airavata, en Shiva op sy ryding, die heilige bul Nandi. 

Besoekers wat van die boonste vlak af uitkyk, kan hulle die uitgestrekte waters voorstel wat die tempel voorheen omring het. Vier landingsplekke op die grondvlak herinner daaraan dat die tempel eens met bote bereik is.

## Galery 
## Sien ook 
* Wes-Mebon

## Verwysings 
## Ekstra bronne 
* Freeman, Michael and Jacques, Claude.  *Ancient Angkor*. River Books, 1999. .
* Rooney, Dawn. *Angkor*. Airphoto International Ltd. 2002.

## Eksterne skakels 
*
* 15px Hierdie artikel is vertaal uit die Engelse Wikipedia
Wes-Mebon

Die **Wes-Mebon** (Khmer: ប្រាសាទមេបុណ្យខាងលិច) is ’n 11de-eeuse tempel in Angkor, Kambodja. Dit staan op ’n kunsmatige eiland in die middel van die Wes-Baray, die grootste reservoir van die Angkor-gebied. Dit is nie bekend wanneer dit gebou is nie, maar daar is aanduidings dat dit in die 11de eeu onder konings Suryavarman I en Udayadityavarman II geskied het.

## Beskrywing 
In die droë seisoen kan die tempel oor die land bereik word. In die reënseisoen styg die water van die Wes-Baray en word die terrein waarop die tempel gebou is, ’n eiland. Die ontwerp van die tempel is vierkantig, met sye wat sowat 100&nbsp;m lank is. Rondom was kleiner torings. In die middel van die vierkant was ’n steenplatform wat met ’n pad van lateriet en sandsteen aan die oostelike muur verbind was.

duimnael|links|350px|Die Wes-Mebon van die water af gesien.

Die platform, pad en ’n groot deel van die oostelike muur en torings het behoue gebly. Die grootste deel van die tempel is vernietig, hoewel die buitelyne van steen sigbaar is wanneer die baray se water laag is. Geen sentrale heiligdom is sigbaar nie, hoewel die platform ’n relatief klein struktuur kon gehuisves het.

In 1936 is die grootste bekende bronsbeeld in Khmer-kuns by die Wes-Mebon ontdek: ’n deel van ’n leunende beeld van die Hindugod Vishnu. Dit is van die god se kop, bors en twee regterarms. ’n Plaaslike dorpenaar het glo gedroom dat ’n beeld van die Boeddha in die Wes-Mebon begrawe is en bevry wou word van die grond. In daaropvolgende opgrawings is die beeld van Vishnu ontdek.

Die Chinese diplomaat Zhou Daguan, wat Angkor aan die einde van die 13de&nbsp;eeu besoek het, het geskryf ’n groot beeld van die Boeddha waaruit water spuit, staan by die Wes-Mebon. Zhou het die beeld van Vishnu met een van die Boeddha verwar en die Wes-Mebon met die Oos-Mebon.

## Sien ook 
* Oos-Mebon

## Verwysings 
## Ekstra bronne 
* Laur, Jean. *Angkor: An Illustrated Guide to the Monuments.* Flammarion 2002
* Rooney, Dawn. *Angkor.* Airphoto International Ltd. 2002

## Eksterne skakels 
*
* 15px Hierdie artikel is vertaal uit die Engelse Wikipedia
Rössing-uraanmyn

duimnael|Satellietfoto van die Rossingmyn en sy omgewing, 2013
Die **Rössing-uraanmyn** in Namibië is die oudste en een van die grootste oopgroefuraanmyne in die wêreld. Dit is geleë in die Namibwoestyn naby die dorp Arandis, 70 kilometer van die kusstad Swakopmund. Die ertsneerslae is in 1928 ontdek, en die Rössingmyn is in 1976 geopen. In 2005 het die myn 3&nbsp;711 ton uraanoksied produseer, toe die vyfde grootste uraanmyn met 8 persent van wêreldwye produksie. Namibië is die wêreld se vierde grootste uitvoerder van uraan.

In die apartheid-era, was die **Rössing-uraanmyn** 'n fokuspunt vir internasionale kritiek en protes deur anti-apartheid- en anti-kernenergiegroepe, hoofsaaklik in Europa. Dit was gerapporteer dat Rössing se uraan herlei kan word na Iran, wie se regering 15% aandele in die myn besit via 'n Iranse buitelandse beleggingmaatskappy. Dit is ontken deur die mynbestuur wat beweer dat die aandeelhouding heeltemal passief is.

## Mynbedrywighede 
Uraan is in die Namibwoestyn ontdek in 1928, maar eksplorasie het eers aan die einde van die 1950's begin. Rössing is die grootste van die drie uraanmyne in die Namib, die ander is *Langer Heinrich* bedryf deur Paladin, en *Husab*, onder Chinese eienaarskap. Die oopgroefmyn se produksiekapasiteit is 4&nbsp;500 ton.

## Verwysings
Meru

[duimnael|160px|’n [Djainisme|Djainistiese uitbeelding van Meru uit die *Samghayanarayana*.]]
[duimnael|160px|’n Bhoetaanse skildery van Meru en die [Boeddhisme|Bhoeddhistiese heelal, 19de eeu, Trongsa, Bhoetan.]]

**Meru** (Sanskrit: मेरु; Tibettaans: ཪི་རྒྱལ་པོ་རི་རབ་, *Sumeru*, *Sineru* of *Mahameru*) is die heilige berg met vyf pieke in die Hindoeïstiese, Djainistiese en Boeddhistiese kosmologie en word beskou as die middelpunt van al die fisiese, metafisiese en spirituele heelalle.

Meru (Singalees: මහා මේරු පර්වතය) met die voorvoegsel su- gee die betekenis "Wonderlike Meru" of "Groot Meru". In ander tale is die naam: Chinees: 須彌山 *Xūmíshān*; Birmaans: မြင်းမိုရ် *Myinmo*, Khmer: ភ្នំព្រះសុមេរុ *Phnom Preah So Mae*.

Baie bekende Hindoe-, Djanistiese en Boeddhistiese tempels is gebou as ’n simboliese verteenwoordiging van die berg. 

## Geografies 
Die eienskappe wat aan Meru gegee word en verwys na die berg as deel van die Kosmiese Oseaan, met stellings soos "Die Son en al die planete wentel om die berg", maak dit volgens die meeste geleerdes moeilik om die ligging vas te stel. Sommige navorsers vereenselwig Meru of Sumeru met die Pamirgebergte noordwes van Kasjmir.

Die Sanskrit geskrif *Suryasiddhanta* noem dat die berg Meru in "die middel van die Aarde" (*bhurva-madhya*) lê, in die land van die Jambunad (Jambudvip). Volgens Narpatijayacharyā, ’n 9de-eeuse teks wat geskoei is op die meestal ongepubliseerde werk van Yāmal Tantr, word gesê "Su-meru lê in die middel van die Aarde, maar word nie daar gesien nie." 

In een van die vele weergawes van die Hindoe-kosmologie word Meru beskryf as omring deur die berge Mandrachala in die ooste, Supasarva in die weste, Kumuda in die noorde en Kailasha in die suide.

## Verwysings 
## Bronne 
* .
*Narpatijayacharyā, kommentaar deur Ganeshdatta Pathak. Chowkhambha Sanskrit Sansthana, Varanasi, Indië, PIN-221001.

## Eksterne skakels 
* Sumeru in *Encyclopedia of Buddhist Iconography* 12
* "What is Mount Meru?"
*
*15px Hierdie artikel is vertaal uit die Engelse Wikipedia
Yasovarman II

**Yasovarman II** (Khmer: យសោវរ្ម័នទី២) was van 1160 tot 1166 koning van die Khmer-ryk. Hy het Dharanindravarman II opgevolg. 

Sy bewind is in 1165 deur ’n mandaryn (’n hoë staatsbeampte in die Chinese Keiserryk), Tribhuvanadityavarman, omvergewerp. Sy heerskappy het geëindig met ’n sluipmoord op hom deur een van sy ondergeskiktes.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Kalkrand

**Kalkrand** is 'n klein dorpie in die Hardapstreek van suidsentraal-Namibië. Dit is geleë tussen Rehoboth en Mariental op die B1 nasionale pad. Die dorp beskik oor 'n polisiestasie, vulstasie, skole en 'n openbare kliniek. Die inwoners leef hoofsaaklik van kleinvee asook beesboerdery, en beoefen 'n bestaansboerdery.

## Verwysings 
## Eksterne skakels
Tribhuvanadityavarman

**Tribhuvanadityavarman** ("Beskermer van die Drie Sonne") was ’n mandaryn (staatsamptenaar in die Chinese Keiserryk) wat koning Yasovarman II se bewind omstreeks 1165 omvergewerp en hom tot koning van die Khmer-ryk verklaar het.

In 1177 het Champa, onder Jaya Indravarman IV, die Khmer-hoofstad binnegeval en van die troonrower ontslae geraak.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Phnom Kulen

**Phnom Kulen** is ’n bergreeks in die provinsie Siem Reap, Kambodja.

## Geografie 
Phnom Kulen is ’n geïsoleerde reeks klein bergplato's van gemiddelde hoogte. Dit strek sowat 40&nbsp;km ver in ’n wesnoordwestelike tot ’n oossuidoostelike rigting en lê sowat 48&nbsp;km noord van die stad Siem Reap. Die hoogste punt is 487&nbsp;m hoog en die hoogte is redelik eenvormig, met ’n gemiddeld van 400&nbsp;m.

Die bergreeks is uit sandsteen gevorm. In die tyd van die Khmer-ryk was dit ’n belangrike steengroef; die belangrikste steengroewe is in die suidoostelike hoek van die massief. Die Phnom Kulen Nasionale Park is ’n beskermde gebied. Die doel daarvan is om die natuurlike eienskappe van die berge, soos ’n paar beroemde watervalle, te beskerm.

## Beskrywing 
200px|links|duimnael|’n Waterval op Phnom Kulen.

Die Phnom Kulen-bergreeks lê 30&nbsp;km noord van Angkor Wat. Die naam beteken "Berg van die Lietsjies". Bo-op die bergreeks is ’n heilige terrein en die berg self word in Kambodja as heilig beskou. Hindoes en Boeddhiste onderneem bedevaarte daarheen. 

Vir Kambodjane is dit die geboorteplek van die antieke Khmer-ryk, want dit was hier waar koning Jayavarman II die land in 804 onafhanklik van Java verklaar het. Hy het ook die Devaraja-kultus van die konings begin. Of dié Java die hedendaagse Java was of dalk die koninkryk Champa, is onseker, asook die legende dat die koning in Java aangehou is vir ’n losprys. In die tyd van die Khmer-ryk was die bergreeks bekend as *Mahendraparvata* (die Berg van die Groot Indra).

Die water van Phnom Kulen word ook as heilig beskou, want Jayavarman II het hier geswem. Hy het ook die rivier laat herlei sodat graverings in die klipbodem gemaak kon word. Graverings sluit in uitbeeldings van die Hindoegod Vishnu wat op sy slang, Ananta, lê met sy vrou Lakshmi aan sy voete. ’n Lotusblom met die god Brahma steek uit sy maag. 

Naby die bergreeks is Preah Ang Thom, ’n 16de-eeuse Boeddhisteklooster wat bekend is vir sy reusebeeld van ’n rustende Boeddha, die grootste in die land.

Die Khmer Rouge het die ligging as ’n laaste vesting gebruik toe hul regime in 1979 tot ’n einde gekom het.

## Verwysings 
## Eksterne skakels 
*Blad oor Phnom Kulen op die amptelike webtuiste van Kambodja
*www.peaceofangkorphoto.com
*
*15px Hierdie artikel is vertaal uit die Engelse Wikipedia
Dharanindravarman II

**Dharanindravarman II** (Khmer: ធរណីន្ទ្រវរ្ម័នទី២; ook bekend as **Paramanishkalapada**) was van 1150 tot 1160 die koning van die Khmer-ryk.

Hy was die neef van die koning wat hy opgevolg het, Suryavarman II. Hy het getrou met die dogter van Harshavarman III, prinses Sri Jayarajacudamani. Hul seun, Jayavarman VII, is teen 1125 gebore.

Volgens die Yuhai-ensiklopedie het die Khmer-ryk in 1155 twee olifante as geskenk aan die Song-keiser gestuur.

## Verwysings 
## Eksterne skakels 
* Geskiedenis van Jayavarman VII
* 15px Hierdie artikel is vertaal uit die Engelse Wikipedia
Indravarman II

**Indravarman II** (Khmer: ឥន្ទ្រវរ្ម័នទី២) was ’n koning van die Khmer-ryk. Hy was die seun van Jayavarman VII. 

Daar is ’n dispuut oor wanneer presies hy regeer het, moontlik omdat sy opvolger, Jayavarman VIII, historiese rekords oor hom vernietig het. Volgens die enigste inskripsie wat hom regstreeks noem, is hy in 1243 dood. 

Hy was ’n Boeddhis en kry erkenning daarvoor dat hy ’n deel van Jayavarman VII se tempel vergroot of voltooi het. Tydens sy vreedsame bewind het die Khmer-ryk beheer oor Champa verloor en het die nuwe koninkryk Sukhothai onder Indraditya van die westelike gebiede oorgeneem. 

David P. Chandler meen Indravarman II was moontlik die "Melaatse Koning" van Khmer-legendes.

## Verwysings 
## Bronne 
*Chandler, David P.: *A History of Cambodia*. Westview Press 2007. .
*Marston, John. Guthrie, Elizabeth. *History, Buddhism, and New Religious Movements in Cambodia*. University of Hawai'i Press. .

## Eksterne skakels 
*Ta Som-tempel op die webtuiste van die World Monuments Fund
* 15px Hierdie artikel is vertaal uit die Engelse Wikipedia
Jayavarman VIII

**Jayavarman VIII** (Khmer: ជ័យវរ្ម័នទី៨), postuum bekend as **Paramesvarapada**, was een van die prominente konings van die Khmer-ryk. Hy het regeer van 1243 tot 1295, toe hy geabdikeer het. Een van sy koninginne was Chakravartirajadevi. In 1283 het hy besluit om belasting te betaal en vrede te koop, en so het sy bewind oorleef. 

Jayavarman VIII het ’n verwoestende oorlog teen die koninkryk Sukhothai gevoer.

Hy was ’n Shaivis. Sy bewind is in 1295 deur sy skoonseun Indravarman III (Srindravarman), ’n Boeddhis, omvergewerp. 

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Indravarman III

**Indravarman III** (Khmer: ឥន្ទ្រវរ្ម័នទី៣), ook bekend as **Srindravarman** (ស្រីន្ទ្រវរ្ម័ន), was van 1295 tot 1308 koning van die Khmer-ryk. Hy het opgang gemaak ná die abdikasie van sy skoonpa, Jayavarman VIII. Indravarman was met sy oudste dogter, Srindrabhupesvarachuda, getroud. 

Indravarman III was ’n aanhanger van Theravada-Boeddhisme en het dit die staatsgodsdiens gemaak nadat hy die troon bestyg het.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Indrajayavarman

**Indrajayavarman** of **Indravarman IV** (Khmer: ឥន្រ្ទវរ្ម័នទី៤), ook bekend as **Srindrajayavarman** (ស្រីន្រ្ទជ័យវរ្ម័ន), was van 1308 tot 1327 koning van die Khmer-ryk. Hy is opgevolg deur  Jayavarmadiparamesvara. Volgens die argeoloog Charles Higham was dit die laaste Sanskrit rekord van Angkor.

## Geskiedenis 
Inligting oor Indrajayavarman is verkry van vier inskripsies en enkele stellings oor die Chinese geskiedenis. Een daarvan, verkry by Bayon en gedateer ná 1327, onthul dat Indrajayavarman se bewind tot in 1327 geduur het. Yuan-Shih, wat deur Pelliot aangehaal word, het gesê ’n Chinese sending het in 1320 na Kambodja gekom om olifante te koop.

## Verwysings 
## Eksterne skakels 
* Theroyalforums.com
* Info-regenten.de
* 15px Hierdie artikel is vertaal uit die Engelse Wikipedia
Mike Pompeo

[duimnael|Mike Pompeo en Premier van [Maleisië Mahathir Mohamad (3 Augustus 2018)]]
**Michael Richard Pompeo** (gebore 30 Desember 1963) is 'n Amerikaanse politikus en prokureur en was van 26 April 2018 tot 21 Januarie 2021 die 70ste minister van buitelandse sake van die Verenigde State. Hy is 'n voormalige offisier in die Weermag van die Verenigde State en was direkteur van die Central Intelligence Agency van Januarie 2017 tot April 2018. 

Pompeo was 'n lid van die Huis van Verteenwoordigers van die Verenigde State van 2011 tot 2017 as verteenwoordiger van Kansas se 4de kongressionele distrik. Hy was 'n verteenwoordiger van Kansas op die Republikeinse Nasionale Komitee en 'n lid van die Italiaans-Amerikaanse Kongressionele Afvaardiging. Pompeo is ook 'n lid van die Tea Party-beweging binne die Republikeinse Party.

## Verwysings 
|-

|-

|-
Jayavarman IX

**Jayavarman IX**, ook bekend as **Jayavarmadiparamesvara**, was van 1327 tot 1336 koning van die Khmer-ryk.

Hy was nes sy pa, Indrajayavarman, ’n Shaivis. Volgens die Kambodjaanse Koniniklike Kroniek, waarin hy "Sihanouk" genoem word, is hy in 1336 deur die hoof van die koninklike tuin vermoor voordat dié met Jayavarman se dogter getrou en sy plek op die troon ingeneem het. Dit is egter moontlik ’n legende.

Jayavarman IX is die laaste koning wat deur inskripsies op monumente genoem word, en die laaste Sanskrit inskripsie dateer uit sy bewind.

## Eksterne skakels 
* 15px Hierdie artikel is vertaal uit die Engelse Wikipedia
Ponhea Yat

**Ponhea Yat** (Khmer: ពញាយ៉ាត; Thai: พญาญาติ, *Phaya Yat*), ook bekend as **Barom Reachea II** (Khmer: បរមរាជាទី២; Thai: บรมราชาที่ ๒, *Borommaracha Thi Song*), was die laaste koning van die Khmer-ryk. Hy was die seun van Khamkhat.

## Lewe 
duimnael|220px|links|Die hoofpagoda van Wat Phnom.

Ponhea Yat het in 1408 en 1414 by keiser Yongle van die Ming-dinastie gekla oor plundertogte deur die koning van Champa, Jaya Simhavarman V. 

In 1431 was hy verplig om uit Yasodharapura te vlug omdat dit onverdedigbaar was teen die Siamese koninkryk Ayutthaya. Hy het hom eers in Basan (Srey Santhor) gevestig en nadat dié oorstroom is, in Chaktomuk (nou deel van Phnom Penh).

In Phnom Penh het die koning opdrag gegee dat die grond opgebou word om dit teen vloede te beskerm en ’n paleis te bou. Tydens sy bewind het hy ook ses Boeddhistekloosters om die stad laat bou en sy oorskot is steeds in ’n stoepa agter die Wat Phnom.

Koning Ponhea Yat is ná sy dood in Phnom Penh deur sy oudste seun, Narayana Reachea, opgevolg. Dié het tot 1469 daar regeer en is deur sy jonger broer, Srey Reachea, opgevolg.

## Verwysings 
## Eksterne skakels 
*Geskiedenis van Phnom Penh
* 15px Hierdie artikel is vertaal uit die Engelse Wikipedia
Ariamsvlei

**Ariamsvlei** is 'n nedersetting van omtrent 500 mense in die ǁKaras-streek in die suide van Namibië en 'n klein grenspos tussen Namibië en Suid-Afrika. Dit is  suid-oos van Karasburg  geleë, op die B3-hoofweg. Dit lê op 804 meter bo seevlak. Die grenspos aan die Suid-Afrikaanse kant word Nakop genoem.

Ariamsvlei is 'n belangrike rusplek vir langafstandvragmotors, en 'n spoorweghalte op die lyn tussen Windhoek en Upington. Die nedersetting het 'n vulstasie, 'n winkel, en 'n restaurant.

## Sien ook 
* Grens tussen Suid-Afrika en Namibië

## Verwysings
Normandies

**Normandies** (*Normaund*, Frans: *Normand*, Guernésiais: *Normand*, Jèrriais: *Nouormand*) maak deel uit van die ondergroep van die Galloromaanse tale binne die Romaanse taalfamilie. Dié taal en sy dialekte het sowat 105&nbsp;000 moedertaalsprekers, veral in die Franse gebied Normandië en op die Kanaaleilande. In Frankryk geniet Normandies geen amptelike status nie omdat net Frans as amptelike taal erken word. Op die Kanaaleilande Alderney (Auregnais), Guernsey (Guernésiais), Jersey (Jèrriais) en Sark (Sercquiais) geniet die plaaslike dialekte egter amptelike status. Die Unesco beskou Normandies as 'n bedreigde taal.

duimnael|links|Titelblad van Kelham se woordeboek van die Normandiese en Oufranse taal uit 1779
Op die Romeinse verowering van Gallië onder Julius Caesar het die verplasing van die Keltiese tale gevolg. Soos die ander Galloromaanse tale het Normandies uit die plaaslike Vulgêrlatynse dialek ontstaan. Met die vestiging van die Noormanne (Wikings) vanaf die 840's in die Normandië is talle leenwoorde uit die Noord-Germaanse tale in Normandies opgeneem. As gevolg van die Normandiese verowering van Engeland onder Willem I van Engeland en die vestiging van Anglo-Normandies in die Koninkryk van Engeland bestaan sowat 28% van die Engelse woordeskat uit Normandiese leenwoorde. Weens die aanpassing van geskrewe Normandies by die Franse ortografie is Moderne Frans en geskrewe Normandies onderling verstaanbaar.

## Eksterne skakels
Auasberge

Die **Auasberge** is die hoogste bergreeks in Namibië. Geleë naby Windhoek, die reeks is 56 kilometer lank, en is ryk aan flora en fauna. Moltkeblick (2,479 m) is die hoogste piek in die reeks, en die tweede hoogste in die land.

## Verwysings
Slang (astrologie)

230px|regs
Die **Slang** (蛇, *shé*) is die sesde dier in die twaalfjaarlikse siklus van die Chinese astrologie, volgens die Chinese kalender. Dit hou ook verband met Oos-Asiatiese diereriem- en kalenderstelsels. Die **Jaar van die Slang** word verbind met die Aardse taksimbool 巳.

## Beskrywing 
Volgens een legende is daar ’n rede vir die volgorde van die twaalf diere in die 12-jaarsiklus. Daarvolgens is ’n resies oor ’n groot rivier gehou en die volgorde van die diere in die siklus is die volgorde waarin hulle die resies voltooi het. In dié verhaal maak die Slang op daarvoor dat hy nie ’n vinnige swemmer is nie deur skelmpies op die Perd se hoef te ry. Toe die Perd op die punt was om die eindstreep oor te steek, het die Slang afgespring – dit het die Perd laat skrik en die Slang het hom geklop om die sesde plek. 

Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Slang is van 09:00 to 11:00 – die tyd wanneer die Son die Aarde verhit; dis wanneer slange uit hul gate kruip. Die "maand" van die Slang is 5 Mei tot 5 Junie.

Die Chinese tekens word ook die diereriem genoem omdat geglo word ’n mens se persoonlikheid word deur die dier beïnvloed wat oor jou geboortedatum heers. Net so word die jaar waaroor ’n spesifieke dier heers, daardeur gekenmerk. Die invloed is veral sterk by mense wat in die jaar van die spesifieke dier gebore is.

In Chinese simbologie word slange beskou as intelligent, maar met ’n neiging om ietwat gewetenloos te wees.

## Jare en die Vyf Elemente 
Mense wat binne dié datums gebore is, is in die Jaar van die Slang gebore, met ook die volgende elementêre teken:

Let wel dat ’n nuwe teken van die diereriem in Japan op 1 Januarie begin, terwyl dit in China begin volgens die tradisionele Chinese kalender: op die donkermaan wat tussen 21 Januarie en 20 Februarie val. Mense wat in Januarie of Februarie gebore is, kan dus in die twee lande onder verskillende tekens val.

## Slange en hul maats 
## Basiese astrologiese elemente 
## Sien ook 
*Aardslang
*Houtslang
*Metaalslang
*Vuurslang
*Waterslang

## Verwysings 
## Bronne 
*Eberhard, Wolfram (2003 [Duitse weergawe 1986]), *A Dictionary of Chinese Symbols: Hidden Symbols in Chinese Life and Thought*. Londen, New York: Routledge. 
*

## Eksterne skakels 
*
*15px Hierdie artikel is vertaal uit die Engelse Wikipedia
Rot (astrologie)

230px|regs
Die **Rot** (鼠, *zǐ*) is die eerste dier in die twaalfjaarlikse siklus van die Chinese astrologie, volgens die Chinese kalender. Dit hou ook verband met Oos-Asiatiese diereriem- en kalenderstelsels. Die **Jaar van die Rot** word verbind met die Aardse taksimbool 子.

## Beskrywing 
Volgens een legende is daar ’n rede vir die volgorde van die twaalf diere in die twaalfjaarsiklus. Daarvolgens is ’n resies oor ’n groot rivier gehou en die volgorde van die diere in die siklus is die volgorde waarin hulle die resies voltooi het. In dié verhaal het die Kat en die Rot besluit die vinnigste manier om oor die rivier te kom, was op die rug van die Os. Hy was goedhartig genoeg om dit toe te laat. Halfpad deur die rivier het die Rot die Kat van die Os se rug afgestamp. Op die oorkantse oewer het hy van die Os se rug afgespring en na die eindstreep gehardloop. So het hy die eerste plek behaal. Die Kat het intussen verdrink en het nie die siklus gehaal nie.

Die Chinese tekens word ook die diereriem genoem omdat geglo word ’n mens se persoonlikheid word deur die dier beïnvloed wat oor jou geboortedatum heers. Net so word die jaar waaroor ’n spesifieke dier heers, daardeur gekenmerk. Die invloed is veral sterk by mense wat in die jaar van die dier gebore is.

Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Rot is van 23:00 tot 01:00 – die tyd wanneer rotte op hul aktiefste is in hul soeke na kos.

In Chinese simbologie word Rotte beskou as aanpasbaar, slim en versigtig, maar ook skugter, onstabiel en strydlustig.

## Jare en die Vyf Elemente 
Mense wat binne dié datums gebore is, is in die Jaar van die Rot gebore, met ook die volgende elementêre teken: 

## Rotte en hul maats 
## Basiese astrologiese elemente 
## Sien ook 
*Aardrot
*Houtrot
*Metaalrot
*Vuurrot
*Waterrot

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Wat Phnom

**Wat Phnom** (Khmer: វត្តភ្នំ; "Bergpagoda") is ’n Boeddhistetempel (*wat*) in Phnom Penh, Kambodja. Dit is in 1372 gebou en rys 27&nbsp;m bo die grond uit. Dit is die hoogste godsdiensstruktuur in die stad. Die pagoda het die naam **Wat Preah Chedey Borapaut**. Wat Phnom is in die middel van Phnom Penh geleë.

## Geskiedenis 
Volgens legende het ’n ryk weduwee Penh (algemeen *Daun Penh*, of "ouma Penh", genoem in Khmer) ’n groot boom in die rivier gesien. In die boom het sy vier bronsbeelde van die Boeddha gekry. Sy het ’n klein heiligdom op ’n kunsmatige heuwel opgerig wat deur die dorpenaars gebou is om die heilige beelde te beskerm. Eindelik het dit ’n heilige terrein geword waarheen mense gekom het om te bid.

In die Jaar van die Slang 1437 het koning Ponhea Yat gelas dat die grond verder verhoog word nadat hy die nuwe koninklike paleis in die nuwe stad laat bou het. Hy het dit toe "Krong Chaktomok Mongkol", of eenvoudig bekend as Phnom Penh, genoem. Die opvallende stoepa net wes van die heiligdom bevat die as van die koning en sy familie.

Wat Phnom is die middelpunt van die viering van die Kambodjaanse Nuwejaar en Pchum Ben.

## Argitektuur 
Die heiligdom self is in die 19de eeu verskeie kere herbou en weer in 1926. Die binnekant bevat ’n sentrale altaarkompleks met ’n groot bronsbeeld van ’n sittende Boeddha, omring deur ander beelde, blomme, kerse en voorwerpe van aanbidding. Die mure is bedek met skilderings, veral van stories oor die Boeddha se vroeëre reïnkarnasies voor sy verligting. Die nuwer muurskilderings is ’n kombinasie van tradisioneel en modern.

In die suidwestelike hoek van die tempel en stoepa is ’n klein heiligdom wat aan lady Penh opgedra is. Gelowiges bring hul gebede en kosofferandes na die vrou wat beskou word as die stigter van die tempel.

## Galery 
## Bronne 
* Art and Archaeology, Wat Phnom
* EeventSeeker, Wat Phnom

## Eksterne skakels 
* Aansig van 360° van Wat Phnom
* 
* 15px Hierdie artikel is vertaal uit die Engelse Wikipedia
Taranakiet

**Taranakiet** is 'n sekundêre mineraal wat gevorm word deur reaksies van fosfaatoplossing wat uit ghwano ontstaan met klei of aluminiumhoudende gesteentes in vogtige grotte of langs die kus. Dit is vernoem na die Taranaki-skiereiland van Nieu-Seeland waar dit gevind is.

## Verwysings
Brushiet

**Brushiet** is 'n kalsiumfosfaatmineraal wat in 1865 vernoem is na die Amerikaanse mineraloog George Jarvis Brush. Dit is piësoëlektries en oplosbaar in HCl. In Suid-Afrika word dit in grot van Wes-Driefontein naby Carletonville en die Mbob Mkulu-grot naby Nelspruit gevind. In Namibië is dit byvoorbeeld die Matchless-myn naby Windhoek.

## Nierstene 
Sommige nierstene bestaan uit brushiet.
## Verwysings
Steven Mnuchin

**Steven Terner Mnuchin** (gebore 21 Desember 1962) is 'n Amerikaanse voormalige beleggingsbankier wat as die 77ste Minister van Finansies van die Verenigde State in die kabinet van Donald Trump gedien het. Mnuchin was voorheen 'n rolprentvervaardiger en verskansingsfondsbestuurder.

## Eksterne skakels 
* 

|-

|-
Dogri

**Dogri** (डोगरी, ڈوگرى‬, *ḍogrī*) is 'n Indo-Ariese taal wat deur sowat 4 miljoen mense in Noordwes-Indië en Noordoos-Pakistan, veral in die omstrede gebied Kasjmir, gepraat word. Dogri is een van die amptelike tale van Indië naas Engels en Hindi. Dogri word òf met die Devanagari-alfabet òf met die Arabiese alfabet geskryf. Dit is die naaste verwant aan Sindhi en Pandjabi, twee van die mees verspreide tale van Pakistan.

## Verwysings 
## Eksterne skakels 
*
Dioptaas

**Dioptaas** is 'n mineraal wat koper bevat. Dit is 'n siklosilikaat.

In Suid-Afrika word dit op verskeie plekke gevind, ssos in Vergenoeg-myn naby Pretoria, naby Christiana in Noord-Wes en in Aggeneys in Namakwaland. In Namibië is daar talle vindplekke soos die Tsumeb-myn in Oshikoto.

## Struktuur 
Dioptaas is 'n siklosilikaat en bevat rimpelige trigonale ringe van ses silikaat-tetraëders wat afwissel met ringe van ses watermolekule wat 'n rimpelige ys-struktuur het. Die 6-lid-siklosilikaatringe word sydelings en vertikaal deur -ione bymekaar gehou.
Hierdie paramagnetiese ione vorm 'n heliks langs die struktuur se c-as. Die magetiese struktuur is chiraal en wys onderkant 14,5K 'n antifermagnetiese ordening wat onder 'n uitwendige magneetveld van 13,5 T 'n sprong in die magnetisasie wys.  Hierdie struktuur is met Si-KMR bestudeer. 

Dioptaas is termies stabiel onderkant 400&nbsp;oC. Van 400 -730&nbsp;oC ('n baie breë gebied) verloor dit sy kristalwater en vorm 'swart dioptaas' wat die anhidraat is:

: Cu_6(Si_6O_{18}).6H_2O \to Cu_6(Si_6O_{18}) \ + \ 6H_2O

Verder verhitting veroorsaak ontbinding by omtrent 794&nbsp;oC en 836&nbsp;oC, waarby suurstof vrygestel word.

## Verwysings
Meitei

duimnael|links|Die woord "Meitei" in Meitei-skrif
**Meitei** (ꯃꯩꯇꯩꯂꯣꯟ), ook **Manipuri** genoem, is 'n Tibeto-Birmaanse taal wat deur sowat 1,5 miljoen mense in Noordoos-Indië, Bangladesj en Mianmar gepraat word. Meitei is een van die amptelike tale van Indië naas Engels en Hindi. Meitei word met die Meitei-alfabet, die Oostelike Nagari-alfabet of die Latynse alfabet geskryf. Dit is die amptelike taal van die deelstaat Manipur en staan vir amptelike doeleindes as *Manipuri* bekend. Daarbenewens word Meitei in die aangrensende deelstate Assam en Tripura gepraat.

## Verwysings 
## Eksterne skakels 
*
Palinologie

**Palinologie** (stuifmeelkunde) is die navorsing op die gebied van stuifmeel, spore en bepaalde mikroskopiese planktonorganismes, wat *palinomorfs* genoem word. Dit kan lewende asook fossielvorme behels en omvat baie meer as net stuifmeel.

Plantkundiges wat lewende stuifmeel of spore bestudeer bedryf *aktuopalinologie*, terwyl geoloë wat met fossiele stuifmeel of spore werk *paleopalinoloë* is.

Die palinologie is belangrik vir die ontginning van ruolie en die olienywerheid het hierdie tak van die wetenskap 'n groot hupstoot gegee. 

## Palinomorfs 
Palinomorfs is strukture wat van organismes stam en wat mikroskopies van grootte is, sowat 5 tot 500 μm. Hulle het 'n groot weerstand teen die meeste vorme van verrotting en aantasting, behalwe oksidasie. Hulle is meestal opgebou uit stowwe soos sporopollenien en dinosporien, wat hierdie eienskappe besit. Hierdeur is hulle dikwels baie volop in neerslae en afsettingsgesteentes en kan daaruit met sterk sure, basisse of asetolise vrygestel en op digtheid geskei word. Hierdie mikrofossiele kan wande van kiesel, kalk, fosfaat of sellulose besit. Hulle het dikwels in die oseaan of in varswater ontstaan.

;Voorbeelde van palinomorfs:
#*Acritarche*: vorme wat se oorsprong onbekend is.
#*Chitinozoa*: moontlik eiers van metazoa.
#*Dinoflagellate*: eukariotiese protiste wat 'n groot deel van die plankton behels.
#Stuifmeelkorrels: van bome, maar ook grasse, kruide ens.
#Spore: eensellige organismes wat in die aseksuele voortplanting van talle organismes 'n rol speel, soos plante, alge, swamme, protozoa, ens.
#Nie-stuifmeel palinomorfs: reste van swamme, sianobaterieë, mikro-alge ens.

## Fotogalery 

Acacia dealbata pollen.jpg|*Acacia dealbata*
Acer platanoides Pollan 400x.jpg|*Acer platanoides*
Allium schoenoprasum Schnittlauch Pollen 400x.jpg|*Allium schoenoprasum*
Gagea lutea Pollen 400x.jpg|*Gagea lutea*
Linaria vulgaris pollen2.jpg|*Linaria vulgaris*
Trifolium pratense pollen.jpg|*Trifolium pratense*

## Verwysings
John McCain

duimnael|John McCain

**John Sidney McCain III** (29 Augustus 1936 – 25 Augustus 2018) was 'n Amerikaanse politikus wat vanaf 1986 tot en met sy dood in 2018 as die senior Senator van die VSA van Arizona gedien  het. Hy was die Republikeinse nominasie vir President van die Verenigde State in die presidentsverkiesing van 2008, wat deur Barack Obama gewen is.

## Eksterne skakels 
* Senator John McCain op die amptelike webwerf van die Senaat van die VSA
* 

|-

|-

|-

|-

|-

|-

|-

|-

|-

|-

|-

|-

|-
Malcolm Turnbull

duimnael|Turnbull (2018)
**Malcolm Bligh Turnbull** (gebore 24 Oktober 1954) is 'n Australiese politikus wat as die 29ste Eerste Minister van Australië en as die leier van die Liberale Party van Australië van 2015 tot 2018 gedien het. Hy was voorheen Leier van die Opposisie vanaf 2008 tot 2009.

## Eksterne skakels 
* 
* 

|-

|-

|-

|-

|-

|-

|-
C-SPAN

**C-SPAN**, 'n akroniem vir **Cable-Satellite Public Affairs Network**, is 'n Amerikaanse kabel- en satelliettelevisienetwerk wat in 1979 deur die Amerikaanse kabeltelevisie-industrie geskep is as 'n openbare diens. C-SPAN saai baie verrigtinge van die federale regering van die Verenigde State asook ander programme oor openbare sake uit. Die C-SPAN-netwerk sluit in drie televisiekanale (**C-SPAN**, **C-SPAN2** en **C-SPAN3**), een radiostasie (WCSP-FM), en 'n groep webwerwe wat stromingmedia en argiewe van C-SPAN-programme bied. C-SPAN se televisiekanale is toeganklik vir ongeveer 100 miljoen huishoudings met kabel- of satellietontvangs binne die Verenigde State, terwyl WCSP-FM, ook bekend as C-SPAN Radio, op FM-radio in Washington, D.C. uitgesaai word en ook dwarsdeur die VSA op XM Satellite Radio, via aanlynstroming, en deur mobiele toeps vir iOS-, BlackBerry-, en Android-toestelle beskikbaar is.

## Eksterne skakels 
*
Scott Morrison

duimnael|Scott Morrison in 2021.

**Scott John Morrison** (gebore 13 Mei 1968) is 'n Australiese politikus wat van 24 Augustus 2018 tot 23 Mei 2022 as die 30ste Eerste Minister van Australië en Leier van die Liberale Party gedien het. Hy is sedert 2007 'n lid van die Huis van Verteenwoordigers van Australië vir Cook in Nieu-Suid-Wallis. Sy bynaam is **ScoMo**.

## Verwysings
## Eksterne skakels 
* 
* 

|-

|-

|-

|-

|-
Federale Lugvaartadministrasie

Die **Federale Lugvaartadministrasie** (kortweg **FAA**) van die Verenigde State van Amerika is 'n nasionale gesagsliggaam by magte om alle aspekte van burgerlike lugvaart te reguleer. Dit sluit in die konstruksie en werking van lughawens, lugverkeerbestuur, die sertifisering van personeel en vliegtuie, en die beskerming van Amerikaanse bates tydens die lansering en terugkeer van kommersiële ruimtevaartuie.

## Verantwoordelikhede 
* Die regulering van Amerikaanse kommersiële ruimtevervoer.
* Die regulering van lugnavigasiefasiliteite se geometriese en vluginspeksiestandaarde.
* Aan te moedig en die ontwikkeling van die burgerlike lug, insluitend nuwe tegnologie lugvaart
* Die uitreiking, opskorting of herroeping van vlieëniersertifikate.
* Die regulering van die burgerlike lugvaart ter bevordering van vervoerveiligheid in die Verenigde State van Amerika, veral deur middel van die plaaslike kantore, genoem "Distrikkantore vir Vlugstandaarde"
* Die ontwikkeling en bedryf van 'n stelsel van lugverkeerbeheer en -navigasie vir beide burgerlike en militêre vliegtuie
* Ondersoek na, en ontwikkeling van, die nasionale lugruimstelsel en die burgerlike lugvaartbedryf
* Die ontwikkeling en uitvoering van programme om vliegtuie se geraas en besoedeling te verminder, asook beheer oor ander omgewingsgevolge van burgerlike lugvaart.

## Streeks- en Lugvaartsentrumbedrywighede 
Die FAA se hoofkwartier is in Washington, D.C. sowel as die William J. Hughes Tegniese Sentrum in Atlantic City, New Jersey, Mike Monroney Lugvaartkundige Sentrum in Oklahoma City en sy nege streekskantore.

regs|300px
Die FAA verskaf lugverkeerbeheerdienste oor Amerikaanse grondgebied en oor internasionale waters waar gesag deur die Internasionale Burgerlugvaartorganisasie gedelegeer is. Die kaart regs toon oorvliegfooistreke. Geel (onderweg) dek grondgebied, met uitsondering van Hawaii en sommige eilandgebiede, maar ook die meeste van die Beringsee, sowel as Bermuda en die Bahamas. Die ligblou streke is waar die VSA hul lugverkeerbeheerdienste oor internasionale waters voorsien (Hawaii, sommige Amerikaanse eilandgebiede, en 'n paar klein veraf eilande).

## Verwysings
Peter Dutton

**Peter Craig Dutton** (gebore 18 November 1970) is 'n Australiese politikus wat sedert die federale verkiesing in November 2001 'n Liberale lid van die Huis van Verteenwoordigers van Australië is. Sy kiesafdeling is Dickson, Queensland nadat hy die sittende lid van die Arbeidersparty, Cheryl Kernot, geklop het. 

Dutton was die Minister van Gesondheid en die Minister van Sport vanaf 18 September 2013 en die Minister van Immigrasie en Grensbeskerming vanaf 21 Desember 2014 in die regering van Tony Abbott. Dutton het sy portefeulje behou in die regering van Malcolm Turnbull. 

## Verwysings 
## Eksterne skakels 
*
Hemelstam

Die **Hemelstamme** (Chinees: 天干, *tiāngān*, of 十干, *shígān*; Japannees: *jikkan*, "10 Stamme") is onderdele van die Chinese kalender. Elk van die 10 Hemelstamme word aan ’n jaar toegeken. Saam met die 12 Aardtakke (Chinees: 地支, *dìzhī*) vorm hulle die 60-jaarsiklus van die Chinese kalender.

In Chinees word die Hemelstamme vandag soms in die plek van die alfabet gebruik om dinge te nommer, byvoorbeeld in die geneeskunde (hepatitis A: 甲型肝炎, jiǎxíng gānyán; hepatitis B: 乙型肝炎, yǐxíng  gānyán, hepatitis C: 丙型肝炎, bǐngxíng gānyán; en selde ook vir bloedgroepe en vitamiene A, B, C, D, E en K). Dit word ook gebruik vir skoolgrade, sportligas (Reeks A: 意甲, yìjiǎ), vraestelle of om dialoog in kort tekste aan te dui (甲 praat, 乙 antwoord). Dit word ook in akupunktuur gebruik.

## Verwysings 
## Eksterne skakels 
*15px Hierdie artikel is vertaal uit die Duitse Wikipedia
Aardtak

Die **Aardtakke** of **Twaalf Takke** is ’n rankskikkingstelsel wat in Oos-Asië gebruik word op verskeie gebiede, soos in die antieke datumstelsel, astrologie en die Chinese diereriem.

## Oorsprong 
Die stelsel van die twaalfjaarsiklus van dieretekens is saamgestel uit waarnemings van Jupiter (die "Jaarster", *Suìxīng*) se wentelbaan om die Son. Chinese sterrekundiges het die wentelbaan in 12 dele verdeel en dit tot 12 jaar afgerond (van Jupiter se wenteltyd van 11,86 jaar). Jupiter word verbind met die Chinese sterrebeeld *Sheti* (摄提 of 歳星), die Veewagter, en word soms *Sheti* genoem.

## Geskiedenis 
Die 12 jare van die Jupiter-siklus identifiseer ook die 12 maande van die jaar, 12 tekens in die diereriem, rigtings, seisoene en Chinese dubbelure. Wanneer ’n spesifieke tyd bedoel word, beteken dit die middel van die dubbeluur. Die Perd (马) beteken byvoorbeeld 12:00, of ’n tydperk van 11:00 tot 13:00. (Die *jie qi*-stelsel het enkelure en 15-graad-boë verskaf in tyd en ruimte.)

Chinese seisoene is geskoei op waarnemings van die son en sterre. Baie Chinese kalenders het die nuwe jaar begin op die tweede donkermaan ná die wintersonstilstand.

Die Aardtakke word vandag saam met die Hemelstamme gebruik in die huidige weergawe van die Chinese kalender en in Taoïsme. Die Ganzhi (Stam-Tak)-kombinasie vorm die 60-jaarsiklus van die Chinese kalender.

## Twaalf Takke 
Sommige lande vervang van die Chinese diere met ander: Viëtnam vervang die Os en Konyn onderskeidelik met die Waterbuffel en Kat; Japan vervang die Vark met die Wildevark; Tibet vervang die Haan met die Voël, ens. 

## Rigtings 
duimnael|240px|Die 24 rigtings (volgens die antieke Chinese gebruik is suid (rooi) bo.

Hoewel daar in Chinees woorde vir die windrigtings is, het matrose en astroloë verkies om die vier rigtings van die Aardtakke te gebruik. Omdat 12 punte nie genoeg was vir skeepvaart nie, is nog 12 punte bygevoeg. In plaas daarvan om twee aangrensende rigtingname vir die nuwe punte te gebruik, is nuwe name gekies:

* Vir die vier diagonale rigtings is die betrokke trigramname van I Ching gebruik.
* Vir die res is die Hemelstamme (1-4, 7-10) gebruik. Volgens die Vyf Elemente-teorie word oos aan Hout toegeken en die stamme van Hout is 甲 (*jiǎ*) en 乙 (*yǐ*). Hulle is dus kolksgewys aan die twee bykomende punte van die ooste toegeken.

Die 24 rigtings is:

## Verwysings 
## Eksterne skakels 
*Hemelstamme en Aardtakke - Hongkong-sterrewag 

*15px Hierdie artikel is vertaal uit die Engelse Wikipedia
NOFX

**NOFX** is 'n Amerikaanse punk rock musiekgroep vanaf Los Angeles, Kalifornië. Hulle is gevorm in 1983 deur die sanger/baskitaarspeler Fat Mike en kitaarspeler Eric Melvin. Tromspeler Erik Sandin het aangesluit by NOFX kort daarna, en El Hefe het by die groep aangesluit in 1991 en speel kitaar en trompet.

NOFX se sukses is te kenne gegee aan 'n groeiende belangstelling in punk rock musiek gedurende die 1990's, maar in teenstelling met baie van hul tydgenote het hulle nog nooit onderteken tot 'n groot plaatetiket. NOFX het dertien studio-albums vrygestel. Die groep het gewild geraak met hul vyfde studio album *Punk in Drublic* (1994). Hul jongste album, *First Ditch Effort*, is vrygestel op 7 Oktober 2016. Die groep het meer as 8 miljoen albums wêreldwyd verkoop. Dit maak hulle een van die mees suksesvolle onafhanklike musiekgroepe van alle tye.

## Geskiedenis 
### Vroeë jare (1983–1990)
In 1983 het die kitaarspeler Eric Melvin baskitaarspeler/voorsanger Mike Burkett (Fat Mike) ontmoet en die band onder die naam NO-FX gestig ná 'n Boston hardcore punk-band genaamd Negative FX. Tromspeler Erik "Smelly" Sandin het by hulle aangesluit. NOFX se eerste opname was 'n demo in 1984.

## Musiekstyl en invloede 
Die musiekgroep se klank is baie divers, met die gebruik van elemente van punk rock, skate punk, ska punk, en ander musiek genres. Sommige van hul liedjies fokus op, of verwys na onderwerpe soos politiek en anargie, die samelewing, rassisme, seksisme, homofobie, klasongelykhede, die gebruik van dwelms en alkohol, die media, en godsdiens. Die musiekgroep het liedjies vrygestel wat wissel in lengte van onder 'n minuut, met liedjies soos "I Gotta Pee" (0:32) en "Murder the Government" (0:45), tot hul langste liedjie, "The Decline", wat 18 minute en 22 sekondes lank is. 

## Verhouding met die media 
Vir jare het die groep tot baie min onderhoude ingestem en het slegs 'n paar musiekvideo's gemaak, met verwysing na die feit dat hulle nie meer blootstelling nodig het nie. In die afgelope jaar het Fat Mike ingestem om meer onderhoude te lewer, insluitend ses verskillende onderhoude met Nardwuar tussen 2002 en 2011. Die groep het ook geweier dat hul musiekvideo's uitgesaai word op MTV, VH1, en soortgelyke musiekkanale. 

## Lede 
** Huidige lede **
* Fat Mike
* El Hefe
* Eric Melvin
* Erik Sandin

** Gewese lede **
* Scott Sellers
* Scott Aldahl
* Dave Allen 
* Dave Casillas
* Steve Kidwiller

## Diskografie 
**Ateljeealbums**

* *Liberal Animation* (1988)
* *S&M Airlines* (1989)
* *Ribbed* (1991)
* *White Trash, Two Heebs and a Bean* (1992)
* *Punk in Drublic* (1994)
* *Heavy Petting Zoo* (1996)
* *So Long and Thanks for All the Shoes* (1997)
* *Pump Up the Valuum* (2000)
* *The War on Errorism* (2003)
* ''Wolves in Wolves' Clothing* (2006)
* *Coaster* (2009)
* *Self Entitled* (2012)
* *First Ditch Effort* (2016)
* *Single Album* (2021)
* *Double Album'' (2022)

## Bibliography
* 

## Verwysings
Eduard Johan Pieter Jorissen

**Eduard Johan Pieter Jorissen** (1829–1912) was 'n regter en staatsman in Suid-Afrika. Hy is in 1829 in Zwolle, Nederland, gebore. Hy laat vaar sy loopbaan as predikant in 1868 om joernalis te word. Hy vergesel president T.F. Burgers in 1875 na Nederland. Hy keer die volgende jaar terug en begin met sy studies in die regte. Hy word in 1876 Staatsprokureur van die Zuid-Afrikaansche Republiek. Hy vergesel die Onafhanklikheidsafvaardiging in 1877 na Engeland. Hy neem deel in die vredesonderhandelings na die Slag van Majuba en was regter van 1888 tot 1900. Hy is in 1912 oorlede.

## Verwysings 
## Bronne 
*
Afar

: *Hierdie artikel handel oor die taal. Vir die etniese groep, sien Afar (volk).*

**Afar** (*Qafaraf*, *’Afar Af*, *Afaraf*, *Qafar af*) is 'n Koesjitiese taal wat deur sowat 2 miljoen mense in Djiboeti, Eritrea en Ethiopië aan die Horing van Afrika gepraat word. Dit geniet in Djiboeti, Eritrea en Ethiopië erkenning as 'n nasionale taal. Afar word met die Latynse alfabet geskryf. Afar word as 'n Laagland Oos-Koesjitiese taal gekategoriseer met die naaste verwante Saho, gevolg deur Somalies, die amptelike taal van Somalië, en Oromo.

[duimnael|links|Ligging van die [Afar-streek in Ethiopië, een van nege etniese streke]]
In Ethiopië word Afar as ampstaal van die Afar-streek in Noordoos-Ethiopië erken en met die Ge'ez-skrif geskryf. Afar is Djiboeti se tweede belangrikste taal met sowat 35% van die bevolking wat dit praat, net na Somalies met 60%. Sedert 2020 dien Afar saam met Amharies, Engels, Oromo, Somalies en Tigrinya as amptelike tale van Ethiopië.

## Verwysings